b'\n_START_ARTICLE_\nAtmosf\xc3\xa6risk b\xc3\xb8lge\n_START_SECTION_\n\xc3\x85rsaker og konsekvenser\n_START_PARAGRAPH_\nMekanismene som driver b\xc3\xb8lgene, f.eks. det som i utgangspunktet lager forstyrrelsene i de atmosf\xc3\xa6riske variablene, kan variere. Hovedsakelig blir b\xc3\xb8lgene satt igang av oppvarming eller dynamiske effekter som luftstr\xc3\xb8mmer som blir hindret av fjellrekker som Rocky Mountains, Alpene og Himalaya. Varmeeffekter kan v\xc3\xa6re p\xc3\xa5 liten skala (som dannelse av tyngdeb\xc3\xb8lger ved konveksjon) eller stor skala (rossbyb\xc3\xb8lger som oppst\xc3\xa5r som f\xc3\xb8lge av temperaturforskjeller mellom kontinent og hav p\xc3\xa5 den nordlige halvkule). _NEWLINE_Atmosf\xc3\xa6riske b\xc3\xb8lger transporterer drivmomentet som blir gitt til bakgrunnsstr\xc3\xb8mmen n\xc3\xa5r b\xc3\xb8lgen l\xc3\xb8ser seg opp. B\xc3\xb8lger som virker med luftstr\xc3\xb8m er s\xc3\xa6rlig viktige i stratosf\xc3\xa6ren, der momentet fra tyngdeb\xc3\xb8lger kan f\xc3\xb8re til br\xc3\xa5 stratosf\xc3\xa6risk oppvarming og den kvasibiennale oscillasjonen. _NEWLINE_I den matematiske skildringen av atmosf\xc3\xa6riske b\xc3\xb8lger blir den sf\xc3\xa6riske egenfunksjonen brukt. Hvis man ser p\xc3\xa5 en del av en b\xc3\xb8lge langs en breddegradssirkel, vil denne ha en sinusform.'